potvarkis

DĖL ŠILALĖS RAJONO SAVIVALDYBĖS TARYBOS 13 POSĖDŽIO SUŠAUKIMO

2020 m. kovo 4 d. Nr. T3-20

Šilalė

Vadovaudamasis Lietuvos Respublikos vietos savivaldos įstatymo 13 straipsnio 4 ir 6 dalimis, 20 straipsnio 2 dalies 1 punktu ir 4 dalimi:

1. Š a u k i u 2020 m. kovo 13 d. 14.00 val. Šilalės rajono savivaldybės posėdžių salėje Šilalės rajono savivaldybės tarybos 13 posėdį.
2. T e i k i u Šilalės rajono savivaldybės tarybai svarstyti šiuos klausimus:

2.1. Dėl Šilalės rajono savivaldybės tarybos narių atsiskaitymo gyventojams tvarkaraščio patvirtinimo.

Pranešėjas Algirdas Meiženis.

2.2. Dėl Šilalės rajono savivaldybės tarybos 2019 m. rugsėjo 20 d. sprendimo Nr. T1-208 ,,Dėl pripažinimo padarius šiurkštų darbo pareigų pažeidimą ir atleidimo iš darbo“ pakeitimo.

Pranešėjai: Valdemaras Jasevičius, Vilma Kuzminskaitė.

2.3. Dėl pavedimo laikinai eiti Šilalės r. Laukuvos Norberto Vėliaus gimnazijos direktoriaus pareigas.

Pranešėjai: Valdemaras Jasevičius, Vilma Kuzminskaitė.

2.4. Dėl Šilalės rajono savivaldybės viešųjų sveikatos priežiūros įstaigų vadovų pareigoms eiti konkursų organizavimo nuostatų patvirtinimo.

Pranešėjai: Valdemaras Jasevičius, Vilma Kuzminskaitė.

2.5. Dėl Klasių komplektų ir priešmokyklinio ugdymo grupių skaičiaus Šilalės rajono savivaldybės bendrojo ugdymo mokyklose 2020–2021 mokslo metais.

Pranešėja Rasa Kuzminskaitė.

2.6. Dėl Kelių priežiūros ir plėtros programos finansavimo lėšų, skirtų Šilalės rajono savivaldybės vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, 2020 metų objektų sąrašo patvirtinimo.

Pranešėjas Martynas Remeikis.

2.7. Dėl Kelių priežiūros ir plėtros programos finansavimo lėšų, skirtų Šilalės rajono savivaldybės vietinės reikšmės keliams ir gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo tvarkos aprašo patvirtinimo.

Pranešėjas Martynas Remeikis.

2.8. Dėl leidimo rengti ir teikti paraišką „Kraštovaizdžio formavimas Šilalės miesto Orvydų g. esančioje teritorijoje“.

Pranešėjas Martynas Remeikis.

2.9. Dėl dalyvavimo Valstybės investicijų programoje ir leidimo teikti investicinį projektą „Šilalės rajono savivaldybės kultūros centro pastato Šilalėje, J. Basanavičiaus g. 12, išorės ir vidaus patalpų rekonstravimas bei įrangos įsigijimas“.

Pranešėjas Martynas Remeikis.

2.10. Dėl leidimo dalyvauti atsinaujinančių energijos išteklių panaudojimo projektuose.

Pranešėjas Martynas Remeikis.

2.11. Dėl valstybinės žemės sklypo įrašymo į neprivatizuojamų žemių planus.

Pranešėjas Martynas Remeikis.

2.12. Dėl Šilalės rajono savivaldybės nuosavybės teisės į inžinerinius statinius (gatves) įregistravimo.

Pranešėja Reimunda Kibelienė.

2.13. Dėl Šilalės rajono savivaldybės smulkiojo ir vidutinio verslo plėtros programos aprašo patvirtinimo.

Pranešėja Reimunda Kibelienė.

2.14. Dėl Šilalės rajono savivaldybės 2020 m. socialinių paslaugų plano patvirtinimo.

Pranešėja Danguolė Račkauskienė.

2.15. Dėl Šilalės rajono savivaldybės tarybos 2020 m. vasario 21 d. sprendimo Nr. T1-67 „Dėl viešosios įstaigos Pajūrio ambulatorijos likvidavimo ir likvidatoriaus paskyrimo“ pakeitimo.

Pranešėjai: Dalė Briedienė, Aloyzas Vaičiulis.

2.16. Dėl Šilalės rajono savivaldybės visuomenės sveikatos stebėsenos 2018 m. ataskaitos.

Pranešėja Dalė Briedienė.

2.17. Dėl Šilalės rajono savivaldybės visuomenės sveikatos rėmimo specialiosios programos lėšų panaudojimo 2019 metų ataskaitos patvirtinimo.

Pranešėja Dalė Briedienė.

3. P a v e d u paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt) ir vietinėje spaudoje.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo dienos.

|  |  |  |
| --- | --- | --- |
| Savivaldybės meras  |  | Algirdas Meiženis |